Unser frûntlich gruͦs vor, lieben getrûwen. Es ist war, dz Guggelhan, den ir vor
ettwz zittes begnadet und in ûwern spittal genomen gehept hattend. Jetz
in kurtzem in unser statt gewesen ist. Von sölichs kumbers und siech-
tags wegen, so im gott zuͦ vallen lassen hat. Also hant inn unser
statt artzate besehen und versuͦcht und ouch im fûr geben, dz er der
sundersiechen einer sye gezalt. Lieben getrûwen, wann ir im nu
vormalen frûntschaft getan und inne in ûwern spittal genomen
und beherbrigen lassen hant und aber von hin nit gepûrlich ist,
daz er sin wonung dar inn fûrer nach gestalt siner sachen haben
sölle. Do bittend wir ûch frûntlich und mit allem ernst gûtlichen,
ir wellent im aber als ouch vor ûwer hende bieten un̄ frûntschaft
bewisen und inn vor an durch Gottes und unser dienst willen
in ûwer hus der sondersiechen empfachen, dar in komen la und
beliben lassen und inn dar inn sin wonung und herbrig lassen
haben. Daran tûnd ir ein guͦt werk gegen Gott und ûns
sunder frûntlich dienst, denn ûnser siechenhus so swarlich
und inmassen mit uber armen lûten ûberladen ist, daz wir
inn dar in nit genemen koͤnnent. Wie wol wir bekennē,
sölichs zimlichen vere. Datū ipā die stī Andree apl̄i
anno Dm̄ etc. Lm°.
Schulths̄ und raͤt
zuͦ Bern